L 102/20
EL
Επίσημη Εφημερίδα της Ευρωπαϊκής Ένωσης
30.3.2022
6.
ΜΕΡΗ ΓΙΑ ΤΑ ΟΠΟΙΑ ΑΝΑΚΑΛΕΙΤΑΙ Η ΕΓΚΡΙΣΗ ΑΠΑΛΛΑΓΗΣ (30)
Μεταξύ της 25ης Μαρτίου 2021 και της 28ης Οκτωβρίου 2021 κοινοποιήθηκε στην Επιτροπή ότι τα δύο μέρη που απαριθμούνται στον πίνακα 5, τα οποία είχαν απαλλαγή, τέθηκαν υπό εκκαθάριση και έπαυσαν τις δραστηριότητές τους.
(31)
Η Sachsenring Bike Manufaktur GmbH τέθηκε υπό εκκαθάριση και έπαυσε τις δραστηριότητές της στις 12 Ιανουαρίου 2021, αφότου κήρυξε πτώχευση, ενώ η Cicli Cinzia srl τέθηκε υπό εκκαθάριση και έπαυσε τις δραστηριότητές της στις 27 Ιανουαρίου 2021.
(32)
Κατά συνέπεια, η Επιτροπή συμπέρανε ότι η έγκριση της απαλλαγής που είχε χορηγηθεί στην Sachsenring Bike Manufaktur GmbH έπρεπε να ανακληθεί από τις 12 Ιανουαρίου 2021 και η έγκριση της απαλλαγής που είχε χορηγηθεί στην Cicli Cinzia srl έπρεπε να ανακληθεί από τις 27 Ιανουαρίου 2021 σύμφωνα με την αρχή της χρηστής διοίκησης.
(33)
Τα μέρη που απαριθμούνται στον πίνακα 5 έλαβαν γνώση των συμπερασμάτων της Επιτροπής και τους δόθηκε η δυνατότητα να διατυπώσουν τις παρατηρήσεις τους.
(34)
Δεν ελήφθησαν παρατηρήσεις από την Sachsenring Bike Manufaktur GmbH σχετικά με τα συμπεράσματα της Επιτροπής.
(35)
Η Cicli Cinzia srl με τις παρατηρήσεις της ζήτησε από την Επιτροπή να επανεξετάσει την ανάκληση της έγκρισης απαλλαγής της.
(36)
Η Επιτροπή, αφότου εξέτασε δεόντως την αίτησή της, έκρινε ότι δεν διατύπωσε νέα επιχειρήματα που να δικαιολογούν την εκ νέου αξιολόγηση των συμπερασμάτων στα οποία είχε προηγουμένως καταλήξει.
Κατά συνέπεια, επιβεβαίωσε την ανάκληση της έγκρισης απαλλαγής και ενημέρωσε σχετικά το εν λόγω μέρος.
Πίνακας 5 Πρόσθετος κωδικός TARIC
Επωνυμία
8009
Sachsenring Bike Manufaktur GmbH
Kyselhäuser Strasse 23 06526 Sangerhausen, Γερμανία
8066
Cicli Cinzia srl
Via Lombardia 48, Osteria Grande 40060 Castel San Pietro Terme, Ιταλία
Διεύθυνση
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1 Τα μέρη που αναφέρονται στον πίνακα του παρόντος άρθρου απαλλάσσονται από την επέκταση, δυνάμει του κανονισμού (ΕΚ) αριθ.
71/97, του οριστικού δασμού αντιντάμπινγκ στα ποδήλατα καταγωγής Λαϊκής Δημοκρατίας της Κίνας, ο οποίος επιβλήθηκε με τον κανονισμό (ΕΟΚ) αριθ.
2474/93 του Συμβουλίου (9) στις εισαγωγές ορισμένων εξαρτημάτων ποδηλάτων από τη Λαϊκή Δημοκρατία της Κίνας.
Σύμφωνα με το άρθρο 7 παράγραφος 2 του κανονισμού (ΕΚ) αριθ.
88/97, η απαλλαγή αρχίζει να ισχύει από την ημερομηνία παραλαβής των αιτήσεων του μέρους.
Η ημερομηνία αυτή παρατίθεται στη στήλη του πίνακα με τίτλο «Ημερομηνία έναρξης ισχύος».
Η απαλλαγή ισχύει μόνο για το μέρος που αναφέρεται ρητώς στον πίνακα του παρόντος άρθρου.
Τα μέρη που έχουν απαλλαγεί κοινοποιούν αμελλητί στην Επιτροπή τυχόν μεταβολή των επωνυμιών και των διευθύνσεών τους, παρέχοντας όλες τις σχετικές πληροφορίες, ιδίως σχετικά με κάθε αλλαγή στις δραστηριότητές τους που συνδέονται με εργασίες συναρμολόγησης όσον αφορά τους όρους απαλλαγής.
(9) Κανονισμός (ΕΟΚ) αριθ.
2474/93 του Συμβουλίου, της 8ης Σεπτεμβρίου 1993, για την επιβολή οριστικού δασμού αντιντάμπινγκ στις εισαγωγές στην Κοινότητα ποδηλάτων καταγωγής Λαϊκής Δημοκρατίας της Κίνας και για την οριστική είσπραξη του προσωρινού δασμού αντιντάμπινγκ (ΕΕ L 228 της 9.9.1993, σ.
1).